વિનોદ અગ્રવાલનો જન્મ દિલ્હીમાં ૬ જૂન,૧૯૫૫ના રોજ થયો હતો. ૧૯૬૨માં તેમના માતાપિતા મુંબઈ આવી ગયા હતા. વિનોદે ૧૨ વર્ષની ઉંમરથી ભજન ગાવાનું શરૂ કર્યું હતું. તેમના ભજનો માત્ર ભારતમાં જ નહીં, પણ વિદેશોમાં પણ ખૂબ લોકપ્રિય હતા. તેઓ રાધા અને કૃષ્ણ પર કેન્દ્રિત ભજનો ગાતા હતા. તેમણે દેશ અને વિદેશમાં ૧૫૦૦થી વધુ લાઇવ પરફોર્મન્સ પણ આપ્યા છે. તેમના કૃષ્ણ ભજન સિંગાપોર, ઇટલી, બ્રિટન, સ્વિત્ઝરલેન્ડ, ફ્રાંસ, જર્મની,કેનેડા, આયર્લેન્ડ અને દુબઈ જેવા દેશોમાં પણ ખૂબ પસંદ કરવામાં આવતા હતા.